આપણે ત્યાં ભણીને બહાર આવતા મિત્રો માટે કેમ્પસ ઈન્ટરવ્યુ જ મોટી ખાણ છે . જો તેઓ આ કેમ્પસ ઇન્ટરવ્યુ નો ત્યાગ કરીને બહારની દુનિયાનો પરિચય જાતે મેળવે તો તેઓ વધુ ફાયદાકારક જોબ કે વ્યસાય મેળવી શકે તેમ હોય છે . આપણી એજ્યુકેશન ઇન્સ્ટીટયુટમાં નોકર બનવાની ટ્રેનિગ અને ગોઠવણ કરવામાં આવે છે પણ સ્વતંત્ર વ્યવસાય કરે તેવા પ્રયાસો કરવામાં આવતા નથી . કેમ્પસમાં જ મોટી બેંકો આવીને વિદ્યાર્થીઓને તેમના નવતર પ્રોજેક્ટ માટે સરળતાથી લોન આપે તેવા પ્રયાસો કરવા જોઈએ . મોટી મોટી મલ્ટીનેશનલ કંપનીઓને મોટા ગજાના હરીફો નથી મળતા , કેમ કે એ હરીફાઈ કરી શકે તેવા હોંશિયારો તેમના નોકરો બની જઈને પોતાની ક્રિએટીવીટી કંપનીમાં લગાવી દે છે . પોતાનામાં ઘણી બધી આવડત અને હોંશિયારી હોય છે પણ થોડું જોખમ ન ઉઠાવી શકવાના કારણે આખી જિંદગી મલ્ટિનેશનલ કંપનીઓના નામે કરી દઈ પોતાની જાતને સંતોષ અપાવે છે .